jkorsvik/nowiki_second_scrape_merged huggingface dataset:
Tralle

En tralle er en liten vogn eller kjerre med ett, to, tre eller fire små hjul som kan brukes som lastbærer. Betegnelsen brukes på norsk om mange slags små og store trillevogner, med og uten motor, laget for å frakte eller flytte varer eller personer.


== Etymologi ==
Ordet tralle er avledet av det engelske trolley, som er dannet av verbet troll, det vil si «dreie rundt» eller «rulle». Ordet brukes også i betegnelsen trolleybuss.


== Typer ==

Ordet tralle brukes om ulike typer lette eller små transportredskap og framkomstmidler:

Sekkehjul, også kalt sekketralle eller lagertralle, er en L-formet tralle med to små hjul, et vippepunkt og lange, skråstilte håndtak for å forflytte tunge gjenstander, som for eksempel hvitevarer, kasser, sekker og annet ved lasting og lossing. Sekkehjul kan ha et fast eller nedfellbart lasteplan, og har ofte i tillegg et nedfellbart lastegitter/klaff som øker løftearealet.
Trappetralle er en variant hvor hvert av hjulene er byttet ut med et triangel bestående av tre hjul. En vanlig trappetralle har dermed 6 hjul istedenfor 2. En trappetralle er velegnet for å forsere trapper, og kan gi mer stabilitet på et hardt og flatt underlag. Trappetraller er derimot ikke egnet for å forsere ujevnt underlag som grus og lignende.
Plattformtralle eller skyvetralle er en type tralle med 4 hjul som brukes til å transportere tungt utstyr. Bagasjetralle er en variant brukt til bagasjetransport, for eksempel på hoteller eller flyplasser, og kan enten være med eller uten motor.
Jekketralle brukes til flytting av paller, og er gjerne bygd opp med en hydraulisk jekk.Også ulike typer lastevogner som går på skinner, enten det er små skyvbare anleggsvogner, tippbare slipp- og gruvevogner, dressiner, sparketraller og motortraller til materialtransport og tjenestekjøring på jernbanelinjer, kan kalles traller. Det samme gjelder brettstativer på hjul, landbrukstraller, kantinetraller og pasientbord, handlevogner og bårer på hjul. En vogn skilles noen ganger fra tralle ved at en vogn har karmer.
Maksimal lastekapasitet oppgis som regel i kilogram av produsenten.


=== Hjul ===
Traller lages med ulike typer hjul i forskjellige størrelser og materialer som har ulike egenskaper.

Dekk av nylon eller plast er relativt harde, triller godt, tåler stor vektbelastning og gir lite fjæring.
Dekk av gummi har mer fjæring, men tåler mindre vekt og triller mindre godt.
Luftfylte dekk gir mye fjæring, tåler høy vekt og triller mindre godt. Det finnes også dekk i polyuretan som reklameres med å være «punkteringsfrie».Størrelser på trallehjul oppgis som regel i millimeter, både når det gjelder dekkdiameter, dekkbredde, akselbredde og akslingdiameter. Noen ganger benyttes tommer istedet, men disse tallverdiene er gjerne avrundet.Et hjul kan enten være fast eller svingbart (snurrefunksjon/leddhjul), og med eller uten brems. Tvillinghjul er en variant hvor to hjul settes inntil hverandre istedenfor ett, og dermed tåler økt vektbelastning. Noen trallehjul har kulelager for at de skal trille bedre.


== Se også ==
Drakjerre
Dressin, jernbanetralle
Kjerre
Trallebane
Trallekran
Trillebår
Spannbår
Jekketralle
Atchafalaya Basin Bridge

Atchafalaya Basin Bridge er to parallelle broer i staten Louisiana i USA. Broene fører motorveien Interstate 10 over Atchafalaya-bassenget. Total lengde er 29,3 km. Broene ble åpnet i 1973. 


== Eksterne lenker ==
Bilde av brua tatt fra båt.
Bilde av brua tatt fra båt.
William «Nasty Kutt» Wiik Larsen

William «Nasty Kutt» Wiik Larsen (født 15. september 1986), også kjent som «Nasty Kutt» og «Will IDAP», er en plateprodusent for blant annet Nico & Vinz og Madcon. Han har også produsert artister som Karpe Diem, Erik & Kriss, Jaa9 & OnklP.


== Oppvekst ==
Wiik Larsen hadde en profesjonell musiker til far og en sanger til mor. I en alder av seks år startet han å spille trommer, og som ti-åring begynte han å få undervisning på Norges musikkhøgskole i Oslo. Fjorten år gammel deltok han i flere skandinaviske DJ-konkurranser, blant annet «DMC National DJ Championship».


== Musikalsk bakgrunn ==
I 2004 ble Larsen en del av musikk-kollektivet og plateselskapet Pass It Records. Det samme året ga han ut mixtapen Homework.I 2005 begynte han å produsere musikk under navnet «Nasty Kutt». Han startet også et lite studio på Vålerenga i Oslo.Da Pass It Records ble nedlagt i 2007, startet Larsen og hans manager Julian Alexander året senere sitt eget produksjons- og publishingselskap kalt IDAP Music. I årene som fulgte har Wiik Larsen blitt tildelt 21 IFPI-sertifiseringer, derav 5 multi-platinum.I 2009 fikk han sin første plassering på amerikanske hitlister etter å ha produsert låta «City Lights» for Method Man & Redman. Albumet debuterte på 7.-plass på den amerikanske Billboard-lista, og markerte begynnelsen på Larsens karriere utenfor Norge.
Det samme året startet også samarbeid mellom Larsen og Nico & Vinz (da kalt Envy).I 2010 startet IDAP Music sitt første label-prosjekt da de ble en del av prosjektet «Gatekunst».I 2011 fortsatte IDAP Music samarbeidet med Universal Music, og lanserte sitt andre prosjekt, «Min ting» på VG-lista Topp 20. I tillegg til å ha å ha stått bak og produsert låten, samlet han flere rap-artister på låten.Mot slutten av 2013 flyttet Larsen og Julian Alexander permanent til Los Angeles. Fire måneder senere signerte de en joint venture-avtale med BMG Chrysalis. Samme året gikk han også fra å kalle seg «Nasty Kutt» til «Will IDAP».


== Nico & Vinz ==
Samarbeidet med Nico & Vinz (da kalt Envy) startet I 2009. Deres første singel, «One Song», produsert av Larsen, gikk til nummer 19 på VG-lista, og var en av landets mest spilte låter på radio. Musikkvideoen til låta vant også Spellemannprisen.I 2011 gjenopptok de samarbeidet om oppfølgeralbumet Black Star Elephant, som blant annet inneholdt låta «Am I wrong». Sangen toppet iTunes-listene i over 40 land.Larsen har senere produsert blant annet Redman, Method Man, Bun B, Raekwon, Jessie J, Travie Maccoy og Sean Kingston.


== Diskografi ==


== Eksterne lenker ==
(en) William «Nasty Kutt» Wiik Larsen på Internet Movie Database 
(en) William «Nasty Kutt» Wiik Larsen på Discogs 
(en) William «Nasty Kutt» Wiik Larsen på MusicBrainz
Carphodactylidae

Carphodactylidae er en gruppe gekkoer som bare finnes i Australia. Alle artene i gruppen legger egg med et mykt, pergamentaktig skall.
De er nærmest i slekt med Diplodactylidae og finnefotøglene. Tidligere ble Carphodactylidae og Diplodactylidae sammen regnet som underfamilien Diplodactylinae i en stor familie, Gekkonidae, som omfattet alle gekkoer. 


== Litteratur ==
D. Han, K. Zhou og A.M. Bauer (2004). «Phylogenetic relationships among gekkotan lizards inferred from C-mos nuclear DNA sequences and a new classification of the Gekkota» (PDF). Biological Journal of the Linnean Society. 83 (3): 353–368. ISSN 0024-4066. doi:10.1111/j.1095-8312.2004.00393.x. 


== Eksterne lenker ==
(en) Carphodactylidae i Encyclopedia of Life 
(en) Carphodactylidae i Global Biodiversity Information Facility 
(en) Carphodactylidae hos ITIS 
(en) Carphodactylidae hos NCBI 
(en) Kategori:Carphodactylidae – bilder, video eller lyd på Wikimedia Commons 
Carphodactylidae – detaljert informasjon på Wikispecies
Michael McDonald

Michael McDonald (født 12. februar 1952 i St. Louis i Missouri) er en amerikansk sanger og musiker mest kjent for sitt samarbeid med Steely Dan og som medlem av The Doobie Brothers. Han har også en omfattende solo-karriere gående. Michael McDonalds musikalske preferanser som soloartist er hovedsakelig pop, soul og rhythm and blues. 
McDonalds første store oppdrag som artist var som ekstra musiker under Steely Dan-konserter tidlig på 1970-tallet, der han medvirket som keyboardist og vokalist. Senere medvirket han på albumet Katy Lied i 1975, og på de påfølgende Steely Dan-albumene The Royal Scam i 1976, Aja i 1977 og på Gaucho i 1980. Fra april 1975 var han også fulltidsmedlem av bandet Doobie Brothers.  
Fra 1982 har han operert mest som soloartist, men han har også vært studiomusiker for utallige artister, samt at han har deltatt på flere Steely Dan-konserter på 1990-tallet og 2000-tallet. Han har også medvirket som gjesteartist på flere The Doobie Brothers-konserter etter at han forlot bandet i 1982.


== Referanser ==


== Eksterne lenker ==
Offisielt nettsted 
(en) Michael McDonald (singer) – kategori av bilder, video eller lyd på Commons 
(en) Michael McDonald på Internet Movie Database 
(en) Michael McDonald hos The Movie Database 
(en) Michael McDonald på Apple Music 
(en) Michael McDonald på Discogs 
(en) Michael McDonald på MusicBrainz 
(en) Michael McDonald på SoundCloud 
(en) Michael McDonald på Spotify 
(en) Michael McDonald på Songkick 
(en) Michael McDonald på Last.fm 
(en) Michael McDonald på Genius — sangtekster 
(en) Michael McDonald på AllMusic 
Michael McDonald på Twitter 
Michael McDonald på Facebook 
Michael McDonald på Instagram 
Michael McDonald på YouTube 
Michael McDonald på Myspace 
St. Louis Walk of Fame
Pelliciera rhizophorae

Pelliciera rhizophorae er en planteart i familien Tetrameristaceae.
Den er en mangrove og har brettrøtter, men ikke støtterøtter. Bladene sitter spredt og er eviggrønne, enkle, litt asymmetriske og fjærnervede. Bladranden har kjerteltenner. Blomstene er tvekjønnede og sitter enkeltvis i bladhjørnene. De har to røde til rosa støtteblad, 5 begerblad, 5 hvite eller rosa kronblad, 5 pollenbærere og 1 griffel. Frukten er opptil 13 cm i diameter og inneholder 1 frø. 
Arten vokser i Mellom-Amerika og nordlige Sør-Amerika langs kystene både mot Det karibiske hav og Stillehavet fra Nicaragua i nord til Ecuador i sør.
Pelliciera rhizophorae er den eneste arten i sin slekt. Av og til blir den plassert i en monotypisk familie, Pellicieraceae, eller i tebuskfamilien (Theaceae).
Pollen fra Pelliciera er kjent fra Neotropis tilbake til midtre eocen. Mulig pollen fra denne slekta er også funnet i sørøstlige USA i avsetninger fra midtre eocen.


== Litteratur ==
«Tetrameristaceae». APWEbsite. Besøkt 17. april 2020. 
«Pellicieraceae». L. Watson og M.J. Dallwitz (1992–) The families of flowering plants. Besøkt 17. april 2020. 
S.R. Manchester, F. Grímsson og R. Zetter (2015). «Assessing the fossil record of asterids in the context of our current phylogenetic framework». Annals of the Missouri Botanical Garden. 100 (4): 329–363. ISSN 2162-4372. doi:10.3417/2014033. 
A. Ellison, E. Farnsworth og G. Moore (2010). «Pelliciera rhizophorae». The IUCN Red List of Threatened Species: e.T178833A7621318. doi:10.2305/IUCN.UK.2010-2.RLTS.T178833A7621318.en. 


== Eksterne lenker ==
(en) Pellicieraceae – oversikt og omtale av artene i WORMS-databasen 
(en) Pellicieraceae i Encyclopedia of Life 
(en) Pellicieraceae i Global Biodiversity Information Facility 
(en) Pellicieraceae hos NCBI 
(en) Pellicieraceae hos The International Plant Names Index 
(en) Pellicieraceae hos Tropicos 
(en) Kategori:Pelliciera rhizophorae – bilder, video eller lyd på Wikimedia Commons 
Pelliciera rhizophorae – detaljert informasjon på Wikispecies 
Pellicieraceae fra Diversity of Life.
Type 94 pistol

Type 94 Pistol (japansk: 九四式拳銃 – Kyūyon-Shiki Kenjū) er en liten, lett pistol fra Japan.
Den ble designet i 1934 av Kijirō Nambu og produksjonen startet samme år på Nambu våpenfabrikk. Våpenet var opprinnelig tiltenkt det sivile marked, og ble produsert i stort antall frem til slutten av andre verdenskrig, da større mengder ble levert til det militære på grunn av krigen. Det er antatt at over 70 000 eksemplarer ble produsert, men tallet er umulig å verifisere da all dokumentasjon vedrørende produksjonen forsvant på grunn av krigen.
Kvaliteten var ikke spesielt god, og verre ble den jo lengre krigen varte. Pistolen er også kjent for å kunne avfyre skudd hvis den lå en patron i kammeret ved å presse ned en hendel på venstre side. Det ble rapportert om episoder hvor offiserer skled i søla og våpenet gikk av idet de traff bakken. Anerkjente våpenforfattere som Ian V. Hogg har beskrevet pistolen som «den verste pistol noen gang approbert».
Katy Lied

Katy Lied er det fjerde albumet fra amerikanske Steely Dan, utgitt i mars 1975. Dette er det første albumet der Steely Dan ikke lenger er et band, men mere et prosjekt under kontroll av Walter Becker og Donald Fagen. Flere av de andre medlemmene i bandet hadde lyst på å gi konserter, noe duoen Becker/Fagen på dette tidspunktet ikke var interessert i. Alle musikerne som medvirker på albumet bortsett fra Becker og Fagen er kreditert som studiomusikere. Dette er også det første albumet der Michael McDonald medvirker. 
Under innspillingen og lydmiksingen av albumet mente Becker og Fagen at kvaliteten på lyden var under pari. Årsaken til problemene var en enhet for DBX-støyreduksjon som ikke fungerte som den skulle. Problemene ble ikke løst til duoens tilfredsstillelse, og det påstås at Becker og Fagen lenge nektet å høre den ferdige og utgitte versjonen av albumet.


== Sporliste ==
Alle låtene er skrevet av Walter Becker og Donald Fagen.

«Black Friday» – 3:33
Gitarsolo av Walter Becker
«Bad Sneakers» – 3:16
Gitarsolo av Walter Becker
«Rose Darling» – 2:59
Gitarsolo av Dean Parks
«Daddy Don't Live in That New York City No More» – 3:12
Gitar av Larry Carlton
«Doctor Wu» – 3:59
Altsaksofonsolo av Phil Woods
«Everyone's Gone to the Movies» – 3:41
«Your Gold Teeth II» – 4:12
Gitarsolo av Denny Dias
«Chain Lightning» – 2:57
Gitarsolo av Rick Derringer
«Any World (That I'm Welcome To)» – 3:56
«Throw Back the Little Ones» – 3:11
Gitarsolo av Elliot Randall


== Personell ==
Donald Fagen – piano, keyboard, vokal
Walter Becker – bass, gitar, vokal
Michael Omartian – piano, keyboard
David Paich – piano, keyboard
Wilton Felder – bass
Chuck Rainey – bass
Denny Dias – gitar
Larry Carlton – gitar
Rick Derringer – gitar
Hugh McCracken – gitar
Dean Parks – gitar
Elliott Randall – gitar
Jimmie Haskell – horn
Bill Perkins – horn
Phil Woods – saksofon, vokal
Hal Blaine – trommer på «Any World (That I'm Welcome To)»
Jeff Porcaro – trommer, dorofon
Myrna Matthews – kor
Sherlie Matthews – kor
Michael McDonald – kor
Carolyn Willis – kor


== Referanser ==


== Eksterne lenker ==
(en) Katy Lied på Discogs 
(en) Katy Lied på MusicBrainz 
(en) Katy Lied på Spotify 
(en) Katy Lied på AllMusic 
Tekster til Katy Lied
Katy and The Gremlin (reasons for poor sound quality) – Denny Dias forteller om problemene med lydkvaliteten
Morgan Ames' anmeldelse av Katy Lied
Unga Sambandið

Unga Sambandið (egentlig Ungmannafelagið Samband) er ungdomsorganisasjonen til det borgerlige partiet Sambandsflokkurin, som ønsker Færøyenes fortsatte samhørighet med Danmark. Unga Sambandið ble stiftet i Tórshavn 16. januar 1980, og ble omgjort til en avdeling for Suðurstreymoy ved dannelsen av partiets nye landsdekkende ungdomsorganisasjon med samme navn den 3. april 1986. Unga Sambandið lå nede under bankkrisen fra 1992 til 1996.


== Formenn ==


== Referanser ==
Ludvig Bjerkreim

Ludvig Bjerkreim (født 20. mai 1954) er prost i Sandnes prosti. Han ble utnevnt av regjeringen i juni 2008.Han ble cand.theol. ved Menighetsfakultetet i 1979 og var kallskapellan i Evje fra 1981 til 1986. I perioden fra 1986 til 1999 var han residerende kapellan på Stord. I 1999 flyttet han til Sola der han har fungert som kapellan og sogneprest. Han har siden 2000 vært leder av landsstyret for Søndagsskolen. Ludvig Bjerkreim var nominert som bispekandidat i Stavanger bispedømme i 2009 og i  Agder og Telemark bispedømme i 2012.


== Referanser ==


== Eksterne lenker ==
Søndagsskolen om Ludvig Bjerkreim
HUXA

Høgravendur Ungdómur X við A – Fólkafloksungdómur (norsk oversettelse: «Høyrevendt ungdom for liste A – Folkepartiungdom»), som oftest forkortet til HUXA – Fólkafloksungdómur, er ungdomsorganisasjonen til det konservative partiet Fólkaflokkurin (med listebokstaven A) på Færøyene. Fólkaflokkurin hadde tilknyttede ungdomsorganisasjoner i Tórshavn fra 1960-årene, og fikk ungdomsorganisasjoner i flere valgkretser i 1980-årene. Den landsdekkende ungdomsorganisasjonen ble stiftet som «Landsfelag fyri føroyskan fólkafloksungdómur» i 1986.


== Formenn ==
Aage Arnoldson 1987–1991
Turið Kjølbro 1991–1992
Gunnar Kallsberg 1992–?
Sólja Fríða Jóanisdóttir 2001–2002
Regin W. Dalsgaard 2002–2007
Bjørk Maria Olsen (gift Kunoy) 2007–2010
Hanus Samró 2010–2011
Rói B. Poulsen 2011–2015
Helgi Debes Michelsen 2015–2016
Eyðun Hansen 2016–2018
Tummas Jóhan í Djónastovu 2018–2020
Sólfinn Gudmundsen 2020–2021
Erling Mørkøre 2021–2022


== Referanser ==


== Eksterne lenker ==
Offisielt nettsted
The Royal Scam

The Royal Scam er det femte albumet fra amerikanske Steely Dan, utgitt i mai 1976. Albumets tekster er blant Walter Becker og Donald Fagens mest satiriske og samfunnskritiske, og låtene inneholder historier om alt fra narkotika-langere og prevensjon til vanskelighetene ved å være innvandrer. 
I likhet med andre låter fra Steely Dan er mange av låtene på dette albumet også basert på virkelige hendelser. Hovedpersonen i låten «Kid Charlemagne» er ifølge Becker løst basert på «narkotika-kokken» Owsley Stanley som «kokte sammen» diverse substanser for blant andre Jim Morrison, Grateful Dead og The Beatles.


== Sporliste ==
Alle låtene er skrevet av Walter Becker og Donald Fagen, unntatt der annet er notert.

«Kid Charlemagne» – 4:38
Gitarsolo av Larry Carlton
«The Caves of Altamira» – 3:33
«Don't Take Me Alive» – 4:16
Gitarsolo av Larry Carlton
«Sign in Stranger» – 4:23
«The Fez» (Becker, Fagen, Paul Griffin) – 4:01
Gitarsolo av Walter Becker
«Green Earrings» – 4:05
Gitarsoloer av Denny Dias og Elliot Randall
«Haitian Divorce» – 5:51
«Talk box»-gitarsolo av Dean Parks, modifisert av Walter Becker
«Everything You Did» – 3:55
«The Royal Scam» – 6:30


== Personell ==
Donald Fagen – keyboard, vokal
Walter Becker – bass, gitar, vokal
Chuck Rainey – bass
Timothy B. Schmit – bass, vokal
Paul Griffin – keyboard, vokal
Michael McDonald – vokal
Don Grolnick – keyboard
Denny Dias – gitar
Larry Carlton – gitar
Hugh McCracken – gitar
Dean Parks – gitar
Elliott Randall – gitar
Bob Findley – horn
Chuck Findley – horn
Dick Hyde – horn
Slyde Hyde – horn
Jim Horn – saksofon
Richard Hyde – trombone
Plas Johnson – saksofon
John Klemmer – saksofon
Rick Marotta – trommer
Bernard «Pretty» Purdie – trommer
Gary Coleman – perkusjon
Victor Feldman – perkusjon, keyboard
Venetta Fields – kor
Clydie King – kor
Sherlie Matthews – kor


== Referanser ==


== Eksterne lenker ==
(en) The Royal Scam på Discogs 
(en) The Royal Scam på MusicBrainz 
(en) The Royal Scam på Spotify 
(en) The Royal Scam på AllMusic 
Tekstene til The Royal Scam
Maesaceae

Maesaceae er en familie i kurvplante-kladen (Asteridae) tilhørende ordenen Ericales. Den har 1 slekt – Maesa – med 9 arter av lianer eller trær.
Artene vokser i tropene i Afrika ekskluisive Sahara og Namibia, samt i tropisk Sørøst-Asia til Taiwan og Japan. Den vokser øst til Ny-Guinea og en liten del av nordøstlige Australia, og i Melanesia. I APG III-systemet blir denne familien gjort om til en underfamilien Maesoidae i nøkleblomfamilien (Primulaceae)


== Arter ==
Artene i familien / slekten omfatter:

Maesa chisia
Maesa henryi = syn. Maesa montana
Maesa indica = syn. Baeobotrys indica 
Maesa japonica  = syn. Doraena japonica
Maesa lanceolata
Maesa macrophylla  = syn. Baeobotrys macrophylla 
Maesa montana  = syn. Maesa henryi
Maesa perlarius
Maesa rugosaDet kan også muligens eksistere flere arter enn disse.


== Eksterne lenker ==
(en) Maesaceae i Global Biodiversity Information Facility 
(en) Maesaceae hos ITIS 
(en) Maesaceae hos NCBI 
(en) Maesaceae hos The International Plant Names Index 
(en) Maesaceae hos Tropicos 
(en) Kategori:Maesaceae – bilder, video eller lyd på Wikimedia Commons 
Anderberg, A. A., B. Ståhl & M. Källersjö. 2000. «Maesaceae, a new primuloid family in the order Ericales s.l.», i Taxon Nr. 49, side 183–187.
Maesaceae – hos MOBOT.org.
Maesa-arter – hos USDA, GRIN.
Bjørk Maria Kunoy

Bjørk Maria Kunoy (født Krog Olsen 20. mai 1991) er en færøysk jurist, forfatter og konservativ politiker.
Hun har studentereksamen fra Føroya Studentaskúli og HF-skeið fra 2007, årsstudium i religionsvitenskap fra Syddansk Universitet fra 2011 og mastergrad i rettsvitenskap fra Københavns Universitet fra 2016.Hun var leder i HUXA, ungdomsorganisasjonen til Fólkaflokkurin, 2007–2010. Som student i Danmark var hun politisk engasjert i Det Konservative Folkeparti.
Fra 2007 til 2008 arbeidet Kunoy som journalist for flere færøyske mediehus. Hun var programleder i ungdoms- og humorprogrammet Mús på Sjónvarp Føroya, som ble sendt i åtte episoder vinteren 2008/2009. Hun var programleder for Sjónvarp Føroyas sendinger fra De internasjonale øylekene 2009.
I 2017 ble hun ansatt som politifullmektig ved Færøyenes politi.
I 2018 utgav hun sin første roman, Vit, Føroya fólk, som er en samfunnskritisk spenningsroman om færøysk politikk og internasjonale intriger.
Hun er datter av Bjørn Krog fra Kalundborg i Danmark og Elsa Maria Holm Olsen fra Vágur på Suðuroy. Hun er gift med jurist og diplomat Bjørn Kunoy. Sammen har de en sønn og en datter. Bjørk Maria Kunoy er søsterdatter av borgermester i Tórshavn og lagtingskvinne Annika Olsen og datterdatter av lagtingsmann Jákup Olsen.


== Referanser ==


== Eksterne lenker ==
(en) Bjørk Olsen – kategori av bilder, video eller lyd på Commons
Lissocarpa

Lissocarpa er en slekt med små trær som er utbredt i tropisk Sør-Amerika. De ble tidligere regnet til en egen familie, Lissocarpaceae, men er i APG IV-systemet plassert som eneste slekt i en underfamilie under ibenholtfamilien (Ebenaceae).


== Kilder ==
«Ebenaceae». APWEbsite. Besøkt 15. juni 2017. 
«Lissocarpaceae». L. Watson og M.J. Dallwitz (1992–) The families of flowering plants. Besøkt 15. juni 2017. 


== Eksterne lenker ==
(en) Lissocarpa i Encyclopedia of Life 
(en) Lissocarpa i Global Biodiversity Information Facility 
(en) Lissocarpa hos NCBI 
(en) Lissocarpa hos The International Plant Names Index 
(en) Lissocarpa hos Tropicos 
Lissocarpa – detaljert informasjon på Wikispecies